
Riti iyo dawaco ayaa waxay ahaayeen saaxiibo aad ah waxayna ahaayeen tuuk 
waaweyn. Maalin, ayaa labada saaxiibo waxay go'aansadeen inay wabiga ka 
gudbaan sidaa darteed waxay u socdaaleen beer u dhaw inay ka soo xadaan wax la 
cuno. Dawacada yari ma dabaalan karto sidaa darteed ritigu waxuu ku yidhi 
saaxiibadii, 'Dhabarkayga ku soo bood waxaanan kaa gudbin wabiga.' 

Sidaa darteedna dawacadu waxay ku booday dhabarka ritiga waxuuna ritiga 
awooda badani dabaal ooga gudbay wabiga gadiga kale. 

Markii ay gudbeen wabiga, ritigii iyo dawacadii waxay wajaheen beerta. Oogu 
danbeyntii markii ay gaadheen beerta, dawacadii waxay qabsatay diyaag ritigii oo 
daaqayay qudrad aad u macaan. 

Dawacada hunguriga badan waxay si dhakhsa ah u boobtay diyaagteedii ka dibna 
waxay ku tidhi saaxiibkeeda ritiga ah, marka aan cunnada ka bogo waxaa caado ii 
ah inaan heeso.' 

'Waa wali ha heesin,' ayuu yidhi ritigii asagoo raaminaya cunnadiisa qudradda ah. 
'Wali ma aanan bogan cunitaanka haddii aad heystidna ka dib qofka beerta leh wuu 
ku maqli doonaa. Bal marka hore aan dhameeyo cunnadayda ka dibna waad heesi 
kartaa marka aan gurigu u sii socono.' 

Laakiin dawacadu ooma dhag laalaadin saaxiibkeed waxayna bilawday inay ku 
heesto codkeeda sare. Qofkii beerta lahaa waxuu markiiba maqlay heestan 
waxuuna ka soo orday gurigiisa asagoo wata ul aad u wayn. 'Cashir ayaan idiin dhigi 
doonaa sida aad ii xadeen' ayuu ku dhawaaqay ninka beerta oo xanaaqsan. 



Maadaama oo dawacadu yartahay ooy fudutahay waxay awooday inay ka baxsato 
ninka beerta. Laakiin ritiga miskiinka ah wuu tab gaabnaa, walina waxuu ku guda 
jiraa cunista cunnadiisa, sidaa darteedna ma uuna arag ninka beerta ilaa uu u soo 
dhawaado. 

Ninka beerta oo xanaaqsan waxuu la dhacay ritiga ushiisa weyn ritiga maskiinka 
ahna waxaa ka gaadhay garaacid badan lugaha iyo dhabarka ka hor inta uuna oogu 
danbeystii baxsan. 

Markii uu ritigu gaadhay wabiga lafihiisa oo xanuunaya waxuuna aad ooga 
careysnaa saaxiibaddii dawacada ah. 'Maxaad u heestay adoo ogaa in ninka beertu 
ku maqli oodna arkaysay in aan wali cunayo cunnadayda?' ayuu way diiyay ritigu. 

'Sababtoo ah waa caadadeyda,' ayay ku jawaabtay dawacadu. Hadda bal aan 
fuulo dhabarkaaga sidaa darteed waxaan ku noqon karnaa gurigeena wabiga 
goyntiisa. 

Ritigu wuu yeelay dawacaduna way ku booday dhaberkiisa. Ka dibna ritigu waxuu 
si tartiib ah u lugeeyay daanta wabiga waxuuna bilaabay inuu dabaal ku geeyo 
gadiga kale dawacada oo saaran dhaberkiisa. 

Marka uu ritigu uu ka gudbay kala badh wabiga, meesha ay biyuhu oogu moolsan 
yihiin oo ay aad u socdaan, waxuu joojiyay dabaashii waxuuna u sheegay dawacada, 
'Marka aan bogto cunidda waxaa caado ii ah inaan qabaysto.' 

'Ha qabaysan!' ayay ku baryootantay dawacadu. 'ma dabaalan karo haddii aad 
qabaysatidna waxaan raaci doonaa biyaha!' 

'waan ka xumahay,' ayuu yidhi ritigii, 'laakiin sida caadada ah waan qabaystaa ka 
dib marka aan wax cuno. Waa caadadeyda.' 



Sidaa darteedna ritigu dhaberkiisa ayuu hoos oogu dhigay moolka ilaa ay 
dawacadu ka fakato dhaberkiisa waxayna bilawday inay raacdo daadka caawin 
la'aan. 'I caawiya,' ayay ku oyday dawacada dhibaataysan, 'Waan hafanayaa, waan 
hafanayaa!' 

Ritugu waxuu waydiiyay dawacada, 'Ma ka xumeed in aad ahayd danayste oo aad 
adigu sababtay in ninka beertu i garaaco?' 

'Haa, haa, run ahaantii waan ka xumahay!' ayay ku ooyday dawacadu inta uuna 
madaxeedu markale makhuuran biyaha. 

Ritigu calool adeeg ma lahan uu ku eegto saaxiibadii oo ku hafanaysa wabiga 
sidaa darteedna wuu ka soo jiiday dawacada yar biyaha waxuuna dhigay dusha 
dhaberkiisa. Ka dibna ritigu waxuu ka gudbay wabiga wuxuuna fantay gabiga 
waxuuna gaadhay caws diiran. 

Dawacadu waxay garawsatay in ay tahay daneyste xun waxayna ku tidhi 
saaxiibkeed, 'waan ka xumahay wixii aan sameeyay waxaanan balan qaadayaa in 
aad i aamini kartid waligaa saas bayna ku dhantahay.' 

'Waxaanan ka xumahay in aan kuu dhigay cashir manta, laakiin marar badan 
noolasha badaanaa waa arrin ah ninba waxuu geysto ayaa loo gudaa.' 

Hadaba labada saaxiib waxay bilaabeen inay qosqoslaan ooy ku galgashaan 
cawska diiran ayadoo ilayska cadceedu qalajisay dhogortooda qoyan. Dawacadu 
waxay baratay cashir lama ilaawaan ah maalintaas; waxay baratay in ayna 
wanaagsaneyn in la khayaamo saaxiib, iyo in haddii aad ku sameysid qof khalad uu 
ka dib qofkaasu kugu sameyn karo khalad. Xaqiiqdii waa cashir ah ninba waxuu 
geysto ayaa loo gudaa. 



